b'\n_START_ARTICLE_\nSemule\n_START_PARAGRAPH_\nSemule (ogs\xc3\xa5 semulegryn eller semolina) er den innerste og hardeste delen av hvetekjernen. Den er brukt for \xc3\xa5 lage gr\xc3\xb8ter, puddinger, pasta og couscous. Semulegryn er en del av det tradisjonelle norske kostholdet, og en f\xc3\xa5r kj\xc3\xb8pt det i de fleste dagligvareforretninger i Norge._NEWLINE_Semolina (semulegryn) kommer fra italiensk, og betyr semi-malt, dvs. at kjernen i hvetekornet males til store partikler, og ikke til mel. Semolina, som brukes til \xc3\xa5 lage den tradisjonelle pastaen, blir malt fra durumhvete. I Norge og andre deler i verden har semulegryn fra hvete tradisjonelt sett blitt brukt til \xc3\xa5 lage gr\xc3\xb8ter, puddinger og kaker. Semule blir for eksempel ogs\xc3\xa5 brukt for \xc3\xa5 lage \xc2\xabkn\xc3\xb6del\xc2\xbb i det sentraleuropeiske kj\xc3\xb8kken.\n_START_SECTION_\nN\xc3\xa6ringsinnhold\n_START_PARAGRAPH_\n100 gram semulegryn gir 338 kcal (1416 KJ) og inneholder om lag 12 gram protein, 66 gram karbohydrat og 2 gram fett.'